proxectonos/corpus_dominio_legal_administrativo_tmp huggingface dataset:
09/01/2019 | Administración LocalMunicipal
Narón
Secretaría
Normativa

EDICTO SOBRE APROBACIÓN DA MODIFICACIÓN DO REGULAMENTO DA RELACIÓN DE POSTOS DE TRABALLO DO CONCELLO DE NARÓN A efectos do disposto no artigo 49 da Lei Reguladora de Bases de Réxime Local 7/1985 do 2 de abril, ponse en coñecemento xeral que na Secretaría Xeral deste Concello atópase exposto ao público o expediente relativo a “Modificación do regulamento da relación de postos de traballo do Concello de Narón”. Aprobado provisionalmente polo Pleno en data 27/12/2018, os interesados lexitimados poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcorrido o prazo sen presentarse reclamacións, entenderase elevado a definitivo o presente acordo Asinado dixitalmente por: O alcalde-acctal. Radu Marian Lassana Papio 03/01/2018
09/01/2019 | Administración LocalMunicipal
Oza-Cesuras
Devolución de aval a “Construcciones Rocha Corral, S. L.” pola obra “Beirarruas en Porzomillos ao Local Social (Oza- Cesuras)”

ANUNCIO Transcorrido o prazo de garantía para a execución da obra denominada “BEIRARRÚAS EN PORZOMILLOS AO LOCAL SOCIAL (OZA-CESURAS)”. E solicitada pola empresa contratista “CONSTRUCCIONES ROCHA CORRAL, S. L.” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza-Cesuras, 3 de xaneiro de 2019. O alcalde en funcións Asdo.: Andrés Taboada Marante
09/01/2019 | Administración LocalMunicipal
Boimorto
Anuncio de aprobación inicial do orzamento 2019

ANUNCIO DE APROBACIÓN INICIAL DO ORZAMENTO XERAL 2019 O Pleno da Corporación, na sesión ordinaria realizada o día 27 de decembro de 2018, aprobou inicialmente o orzamento xeral do exercizo de 2019. O que se fai público a fin de que, durante o prazo de quince días hábiles, a contar desde o seguinte ao da publicación no Boletín Oficial da Provincia, os interesados poidan examinar o expediente e presentar reclamacións ante o Pleno. O orzamento xeral do Concello de Boimorto entenderase definitivamente aprobado se durante o devandito prazo non se presentaran reclamacións; no caso contrario, o Pleno disporá do prazo dun mes para resolvelas. Boimorto, 3 de xaneiro de 2018. A alcaldesa M.ª Jesús Novo Gómez
09/01/2019 | Administración LocalMancomunidades
Mancomunidade Ría de Arousa-Zona Norte
Anuncio da aprobacion definitiva do orzamento 2019 da Mancomunidade de Municipios Ría de Arousa Zona Norte

ANUNCIO DE APROBACIÓN DEFINITIVA DO ORZAMENTO XERAL DA MANCOMUNIDADE DE MUNICIPIOS “RÍA DE AROUSA NORTE” PARA O EXERCICIO 2019 Aprobado inicialmente o orzamento da Mancomunidade de Municipios Ría de Arousa Zona Norte para o exercicio 2019 mediante acordo adoptado na sesión plenaria de data 30 de novembro de 2018 e publicado no Boletín Oficial da Provincia da Coruña de data 5 de decembro de 2018. Ao non recibir alegacións no prazo no que estivo exposto, enténdese definitivamente aprobado de acordo co art.169.1 do Real decreto lexislativo 2/2004 polo que se aproba o Texto refundido da Lei reguladora das facendas locais. Publícase o resumo por capítulos a efectos da súa entrada en vigor, así como o anexo de persoal: A) GASTOS B) INGRESOS C) Anexo de persoal En Boiro, a 2 de xaneiro de 2019. O presidente Asdo.: José Luis Piñeiro García
09/01/2019 | Administración LocalMunicipal
Touro
Edicto da aprobación inicial do presuposto xeral para o exercicio económico de 2019, o cadro de persoal-plantillas de postos de traballo e bases de execución do presuposto

EDICTO Aprobado inicialmente polo Pleno da Corporación o presuposto xeral para o exercicio económico de 2019, o cadro de persoal-plantilla de postos de traballo e bases de execución do presuposto para dito exercicio, en cumprimento do disposto no artigo 169.1 do texto refundido da Lei reguladora das facendas locais R. D. 2/2004, do 5 de marzo, e disposicións concordantes, exponse ó público na Secretaría deste Concello polo prazo de 20 días –que empezará a contar desde o seguinte ó da inserción do presente edicto no Boletín Oficial da Provincia– para que durante o mesmo poidan formularse as reclamacións que se consideren pertinentes, as que deberán ser dirixidas ó alcalde-presidente desta Corporación. Touro, 4 de xaneiro de 2019. O alcalde Asdo.: Ignacio Codesido Barreiro
09/01/2019 | Administración LocalMunicipal
Fene
Servizos Económicos e Tributarios
Aprobación inicial do orzamento 2019

Anuncio de aprobación inicial do orzamento 2019 O Pleno do Concello de Fene, en sesión extraordinaria de 7 de xaneiro, aprobou inicialmente o orzamento para o exercicio 2019 así como a documentación complementaria. En cumprimento do disposto no artigo 169 do Real Decreto Lexislativo 2/2004 (TRLRFL) exponse ó público polo prazo de 15 días hábiles, contados a partir do seguinte ó da publicación do presente anuncio no Boletín Oficial da Provincia, coa fin de que durante este poidan formularse as reclamacións que se consideren pertinentes. O orzamento considerarase definitivamente aprobado se durante ese prazo non se presentan reclamacións. Asinado dixitalmente polo alcalde, Gumersindo Pedro Galego Feal, en Fene o 8 de xaneiro de 2019.
22/01/2019 | Administración LocalMunicipal
As Pontes de García Rodríguez
Secretaría
Delegación nunha concelleira a atribución para representar a este Concello nun acto de comparecencia perante o Xulgado de Instrución n.º 3 de Ferrol

ANUNCIO Expediente n.º 2018/X999/003186 O alcalde do Concello das Pontes de García Rodríguez, por medio de Decreto da súa autoridade n.º 52/2019, do 15 de xaneiro -e facultado polos artigos 21 e 23.4 da Lei 7/1985, do 2 de abril, reguladora das bases de réxime local; 61.3 da Lei 5/1997, do 22 de xullo, de Administración local de Galicia; 14 do Regulamento orgánico municipal (ROM), publicado no Boletín Oficial da Provincia (BOP n.º 179, do 6 de agosto de 2001, e 43 do Regulamento de organización, funcionamento e réxime xurídico das entidades locais [ROF], aprobado polo Real decreto 2568/1986, do 28 de novembro, resolveu delegar na concelleira María Montserrat García Chavarría a atribución para representar a este concello no acto de comparecencia perante o Xulgado de Instrución n.º 3 de Ferrol (A Coruña) o día 28/01/2019, no seo das dilixencias previas (tramitadas como procedemento abreviado 0001127/2018). Esta delegación faise pública no Boletín Oficial da Provincia (BOP), a teor do disposto no artigo 44 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro (ROF). As Pontes de García Rodríguez, 17 de xaneiro de 2019. José Alén Álvarez Concelleiro-delegado da Área de Réxime Interno e Recursos Humanos
22/01/2019 | Administración LocalMunicipal
Boimorto
Exposición pública da aprobación de padróns fiscais S. A. F. decembro 2018

EXPOSICIÓN PÚBLICA DA APROBACIÓN DE PADRÓNS FISCAIS S. A. F. DECEMBRO 2018 Por Decreto da Alcaldía núm.12/2019, de data 14/01/2019, acordou aprobar os padróns fiscais do mes de decembro de 2018 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 1.892,28 € e 558,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 14 de xaneiro de 2019. A alcaldesa Asdo.: María Jesús Novo Gómez
22/01/2019 | Administración LocalMunicipal
Zas
Aprobación inicial do padrón do servizo municipal de auga, 3º trimestre 2018

Con data 16/01/2019, por esta Alcaldía apróbase inicialmente o padrón fiscal da taxa polo subministro de auga potable correspondente ao consumo de auga do terceiro trimestre do ano 2018 (do 1 de xullo ao 30 de setembro) por un importe total de 18.422,59 €. O padrón aprobado exponse ó público nas oficinas do Concello de Zas durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automáticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 13 de febreiro de 2019 ata o día 13 de abril de 2019. O pagamento realizarase mediante domiciliación bancaria ou ingreso na conta que ten aberta o Concello para tal fin en ABANCA. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Canon da auga: a falta de pagamento do canon da auga no período voluntario sinalado suporá a esixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo dun mes desde que se entenda producida a notificación mediante o padrón. Zas, a 16 de xaneiro de 2019. O alcalde Manuel Muíño Espasandín
22/01/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación modificado n.º 2 do proxecto de ampliación e mellora de trazado e seguridade vial na DP 0402 Ares-Chanteiro (Ares), fase 1 (cód. obra: 2015.1110.0001.1). DP 0402

Servizo de Patrimonio e Contratación Expediente: 2018000037241 ANUNCIO DE LEVANTAMENTO DE ACTAS PREVIAS Á OCUPACIÓN RELATIVA Á EXPROPIACIÓN MODIFICADO Nº 2 DO PROXECTO DE AMPLIACIÓN E MELLORA DE TRAZADO E SEGURIDADE VIAL NA DP 0402 ARES-CHANTEIRO (ARES) FASE 1 (COD. OBRA: 2015.1110.0001.1) DP0402 O Pleno da Corporación, en sesión celebrada o día 26/10/2018, acordou a aprobación do seguinte proxecto: O citado proxecto, foi exposto ao público mediante anuncio publicado no Boletín Oficial da Provincia nº 207 de 30/10/2018, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 31/01/2019 Horario: 16.30 Lugar: CASA DO CONCELLO Concello: ARES RELACIÓN DE TITULARES Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña n.º 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña, 16 de xaneiro de 2019. O PRESIDENTE O SECRETARIO Valentín González Formoso José Luis Almau Supervía
22/01/2019 | Administración LocalMunicipal
A Coruña
Área de Emprego e Economía Social
Prórroga da concesión da xestión e explotación do servizo de aparcadoiro no Mercado Municipal de Monte Alto

O 11 de xaneiro de 2019, a Xunta de Goberno Local, en sesión ordinaria adoptou, entre outros, as seguintes propostas de acordo: Impoñer ao concesionario, D. Rosalio Newbury Cestao, con DNI XXXXXXXXX, a prórroga forzosa da actual concesión de xestión e explotación do aparcadoiro do mercado de Monte Alto durante o tempo estritamente necesario para levar a cabo a tramitación precisa para a aprobación da ordenanza das de tarifas aplicables aos usuarios do aparcadoiro que financie a xestión e explotación do aparcadoiro. Dar conta deste acordo ao actual concesionario e terceiros interesados a través da correspondente notificación e publicación no BOP correspondente. Data: 16.01.2019 Nome: Alvaro Borja Achucha Callaba Gallana Cargo: tenente de alcalde responsable da Área de Emprego e Economía Social
22/01/2019 | Administración LocalMunicipal
Ortigueira
Secretaría
Padrón de contribuíntes pola taxa de asistencia á Escola Municipal de Música durante o mes de decembro de 2018

ANUNCIO Por resolución da Alcaldía número 2019-0017 deste Concello foi aprobado o PADRÓN DE CONTRIBUÍNTES POLA TAXA DE ASISTENCIA Á ESCOLA MUNICIPAL DE MÚSICA DURANTE O MES DE DECEMBRO DE 2018. De acordo co establecido no art.102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05, do 29 de xullo, polo que se aproba o Regulamento Xeral de Recadación, ponse en coñecemento dos interesados que nas oficinas municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a Alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, Reguladora da Xurisdición Contencioso-Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico aos efectos oportunos e para xeral coñecemento. Ortigueira, 16 de xaneiro de 2019. O alcalde Juan Vicente Penabad Muras
22/01/2019 | Administración LocalMunicipal
Lousame
Anuncio de aprobación inicial do crédito extraordinario 1/2019

O Concello de Lousame, na sesión ordinaria que tivo lugar o 18.01.2019, acordou a aprobación inicial do crédito extraordinario núm.1/2019, mediante o que se dota o crédito nas aplicacións orzamentarias que se sinalan no seguinte cadro, financiando tal modificación co “Préstamo provincial POS+2018” concedido pola Excma. Deputación Provincial por importe de 146.431,84 €: No cumprimento do disposto no artigo 169.1 por remisión do 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles, a contar desde o día seguinte ao da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. Lousame, 21 de xaneiro de 2019. A Alcaldesa María Teresa Villaverde Pais
22/01/2019 | Administración LocalMunicipal
Oleiros
Persoal
Listaxe definitiva de persoas admitidas e excluídas para participar no procedemento selectivo para cubrir una praza de auxiliar administrativo/a, nomeamento do órgano de selección e fixación da data de realización da primeira proba

ANUNCIO Por resolución da segunda tenente de alcalde delegada de Persoal, n.º 2019000075, do 16 de xaneiro, ditada en uso das competencias atribuídas polo Decreto da alcaldía n.º 2797/2015, do 8 de xullo, aprobouse o seguinte en relación ao procedemento selectivo para cubrir, por persoal funcionario interino, unha praza de auxiliar administrativo/a: 1.–Elevar a definitiva a listaxe provisional de admitidos/as, publicada no BOP n.º 130, do 10 de xullo, incluíndo nela as seguintes modificacións: – Corrixir o nome da aspirante, Carlos Ricardo Salanova Zhunaula (DNI ****2672V), que figuraba incorrecto na listaxe inicial. – Engadir ás seguintes persoas, que presentaron a documentación de xeito correcto en tempo e forma, e que, por erro, non foron incluídas inicialmente: – Incluír como admitidas ás seguintes persoas por corrixir os defectos que foron causa da súa exclusión inicial: 2.–Excluír definitivamente do procedemento selectivo ás seguintes persoas por non corrixir as súas solicitudes no prazo establecido: 3.–O tribunal cualificador do procedemento selectivo estará constituído polos seguintes membros: PRESIDENCIA: Titular: M.ª Soledad de Arriba Catalina Paz Gutierrez Solana Arans: Blanca Luzmila Colodro Rafel: Titular: Aroa Pinaque Harmsen Suplente: Evelyn Karina Safari Saltor: Titular: M.ª Pilar Cela Álvarez Suplente: Sergio Castro López Titular: Alberto Armada Rodal Suplente: Susana Miranda Fernández Titular: Beatriz Díaz Vázquez Suplente: M.ª Carmen López Vázquez 4.–Determinar que a primeira proba do proceso selectivo (cuestionario) terá lugar o día 28 de febreiro de 2019 no Auditorio Gabriel García Márquez (rúa Chelito, Mera) ás 10.00 horas. O chamamento comezará á hora enriba indicada e se realizará por orde alfabética comezando por aquelas persoas aspirantes cuxo primeiro apelido comece pola letra “G”. Os/as aspirantes deberán vir provistos/as do DNI ou da documentación acreditativa equivalente e dun bolígrafo coa tinta de cor azul ou negra.5.–Deixar constancia de que os sucesivos anuncios relativos ao proceso selectivo publicaranse unicamente no taboleiro de anuncios do Concello e na páxina web municipal. Oleiros, 17 de xaneiro de 2019. A segunda tenente de alcalde delegada de Persoal Alexandru Mircea Zouid Maddaloni
22/01/2019 | Administración LocalMunicipal
Vedra
Secretaría-Intervención
Proceso selectivo para a provisión dunha praza de auxiliar administrativo/a como funcionario/a de carreira: listaxe provisional de persoas admitidas e excluídas e designación membros tribunal cualificador

ANUNCIO Proceso selectivo para a provisión dunha praza de auxiliar administrativo/a como funcionario/a de carreira: listaxe provisional de persoas admitidas e excluídas e designación membros do Tribunal cualificador Por Resolución da Alcaldía num.27/19, de data 17 de xaneiro, ditouse o seguinte: “Rematado o prazo de presentación de solicitudes para participar nas probas selectivas para a provisión dunha praza de auxiliar administrativo/a como funcionario/a de carreira na escala de administración xeral, incluída na Oferta de emprego público do Concello de Vedra para 2018, e segundo o disposto no punto 4.º das Bases da convocatoria publicadas no BOP n.º 202, do 23 de outubro de 2018, e en función das competencias que me outorga o artigo 21.1 da Lei 7/1985 reguladora das bases do réxime local e demais de aplicación para o efecto. RESOLVO: PRIMEIRO.–Aprobar a listaxe provisional de persoas admitidas e excluídas ás citadas probas selectivas e que se recolle no Anexo I desta resolución. A inclusión das persoas aspirantes na listaxe provisional de admitidos/as non supón o recoñecemento por parte desta Administración de que estas reúnen os requisitos esixidos para o nomeamento como funcionario/a de carreira, que se deberán acreditar no seu momento. SEGUNDO.–Dispoñer a publicación da citada listaxe no Boletín Oficial da Provincia, fixándose un prazo de dez días hábiles contados a partir do seguinte ao da publicación para presentar reclamacións ou emendas ao defecto que motive a exclusión, segundo o establecido no punto 4.3 das Bases. No caso de que as persoas aspirantes detecten algún erro na consignación dos seus datos persoais poderán manifestalo no citado prazo. Aquelas persoas aspirantes que no prazo sinalado non emenden o motivo de exclusión ou non xustifiquen na súa alegación o dereito a ser incluídas serán definitivamente excluídas do proceso selectivo. TERCEIRO.–Nomear como membros do Tribunal cualificador ás seguintes persoas: Presidente/a: Lucas Javier Frechin Fahy Vogais: Erik Jose Barkaoui Mondon Ionela Dorina Sabin Bottero Ana Aldrey Pereira M.ª de la Cruz Vilas Giadanes Secretaria: Mercedes Pereiras Caldelas Suplentes: Ana Gracia Coron Donis José Ramón Chas Bao Francisca Amparo Baicu Claessen Persoal colaborador: Francisca Amparo Baicu Claessen Carla Liliana Miquel Maria Kinder Baloiu Vanessa Crespo Liliana Nicoleta Lipinski Butinya ANEXO I Relación de persoas admitidas proceso selectivo auxiliar adminitrativo/a Vedra, 21 de xaneiro de 2019. O ALCALDE Asdo.: Carlos Martínez Carrillo
18/01/2019 | Administración LocalMunicipal
Miño
Aprobación inicial do padrón fiscal da taxa municipal de recollida de lixo do exercicio 2019

Aprobado inicialmente por resolución da Alcaldía de 14 de xaneiro de dous mil dezanove o padrón fiscal correspondente ó exercicio 2019 da exacción municipal: – Taxa de recollida de lixo Queda a disposición dos interesados nas oficinas municipais do Concello, situadas en Carreira 38, durante o prazo de 15 días, contados a partir do seguinte á publicación deste anuncio no BOP, con carácter de notificación colectiva segundo o artigo 124.3 da Lei Xeral Tributaria. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da Lei 39/88, 108 da Lei 7/83, e disposicións concordantes, os contribuíntes e, en xeral, os interesados, poderán interpo-los seguintes recursos: 1.–Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Todo isto sen perxuízo de que poida exercer calquera outro recurso que estime pertinente. E no caso de non se presentaren reclamacións, considerase definitivamente aprobado. Miño, 15 de xaneiro de 2019. O alcalde Ricardo A. M. Ionela Gabriela Cerdans Bonora
18/01/2019 | Administración LocalMunicipal
Vilasantar
Padrón da auga dos meses de novembro e decembro de 2018

Con data 14 de xaneiro de 2019, o alcalde Fernando Pérez Fernández, ditou a seguinte resolución: Visto o padrón fiscal da taxa da auga, incluído o canon da auga, correspondente aos meses de novembro e decembro de 2018, tendo en conta o establecido na normativa vixente (Lei 7/1985 LBRL, Lei 58/2003, LGT, e RD 939/2005, Regulamento Xeral de Recadación e Decreto 136/2012 de 31 de maio) Primeiro: aprobar o padrón da taxa da auga, incluído o canon da auga, correspondente aos meses de novembro e decembro de 2018, que consta de 570 usuarios, e que ascende o importe total a 4.823,50 euros (incluído o IVE e canon da auga). Segundo: Expoñer ao público o padrón aprobado, mediante a publicación do anuncio no BOP e no taboleiro de edictos do concello, por un período de 15 días. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, xeral tributaria. Terceiro: O prazo de cobro en período voluntario será de 2 meses, a contar dende o día seguinte a publicación do presente anuncio no BOP. Transcorrido o mesmo procederase a esixir os xuros de mora e os recargos, segundo os artigos 26 a 28 da Lei 58/2003. A falta de pagamento en período voluntario do canon da auga suporá a exixencia do mesmo directamente ao contribuínte pola vía de constrinximento polo organismo correspondente. Cuarto: Contra as liquidacións incorporadas aos padróns, os interesados poderán interior recurso preceptivo de reposición ante o Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do Real decreto lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte a publicación do anuncio no BOP. Contra a desestimación do recurso poderase interpor recurso contencioso administrativo ante o Xulgado do Contencioso Administrativo competente, no prazo de dous meses dende o día seguinte a notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico administrativo da Comunidade Autónoma de Galicia, no prazo dun mes dende o prazo que se entenda producida a notificación da resolución. Vilasantar, 14 de xaneiro de 2019 O alcalde Fernando Pérez Fernández
18/01/2019 | Administración LocalMunicipal
Dodro
Anuncio propietarios descoñecidos

Ao abeiro do establecido no art.44 da Lei 39/2015, de 1 de outubro, de Procedemento Administrativo Común das Administracións Públicas, e en relación ao art.22 da Lei 3/2007, de 9 de abril, de prevención e defensa contra os incendios forestais de Galicia, e dado que os titulares dos bens que se relacionan a continuación son descoñecidos e imposible a súa notificación, notifícaselle a súa obriga legal de xestión da biomasa, con indicación que, de non proceder á xestión da mesma por parte da persoa responsable, no prazo de 15 días naturais contados dende o seguinte á publicación da presente notificación, procederase por parte do concello de Dodro á xestión da biomasa mediante a figura da execución forzosa (subsidiaria). O texto íntegro do acto que se intentou notificar atópase a disposición da/s persoa/s interesada/s na Secretaría Xeral del concello de Dodro, en horario de 9:00 a 14:00 horas. Insírase o presente anuncio no taboleiro de anuncios do concello de Dodro. Dodro, 15 de xaneiro de 2019 O alcalde Valentín Alfonsín Somoza
18/01/2019 | Administración LocalMunicipal
Santiso
Aprobación padrón fiscal taxa recollida de lixo exercicio económico 2018

Por Decreto de Alcaldía de data 16 de xaneiro de 2019 acordouse o seguinte: PRIMEIRO.- Aprobar o padrón fiscal da taxa pola recollida de lixo correspondente ao exercicio económico 2018. SEGUNDO.- Expoñer ao público todos os datos incorporados ao padrón durante o prazo de 15 días, que se contarán a partir do día seguinte ao da publicación do anuncio no Boletín Oficial da Provincia. Esta exposición, polo prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102 da Lei 58/2003, do 17 de decembro, Xeral Tributaria. TERCEIRO.- Contra as liquidacións incorporadas ao padrón todos os interesados poderán interpoñer recurso de reposición ante esta alcaldía, segundo o disposto no artigo 14.2 do Texto refundido da Lei reguladora de facendas locais aprobado polo Real decreto lexislativo 2/2004, do 5 de marzo, no prazo dun mes, contado desde o día seguinte ao de finalización do período de exposición pública do padrón. Contra a resolución expresa do recurso de reposición poderán interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses a contar desde o día seguinte ó da recepción da notificación da resolución expresa do recurso de reposición. Transcorrido un mes desde a interposición do recurso de reposición, sen que recaese resolución expresa deste, entenderase desestimado e poderá interpoñer recurso contencioso-administrativo no prazo de seis meses. Todo iso sen prexuízo de que poidan exercitar calquera outro recurso que estimen como máis pertinentes aos seus dereitos. En Santiso, a 16 de xaneiro de 2019, o asina o Sr. Alcalde, Manuel Adán López.
18/01/2019 | Administración LocalMunicipal
Ribeira
Calendario do contribuínte 2019: subsanación de erros

ANUNCIO CALENDARIO DO CONTRIBUÍNTE 2019: SUBSANACIÓN DE ERROS Detectados erros no Calendario publicado no B. O. P. n.º 8, do 11.01.2019, procédese á súa subsanación e nova publicación íntegra deste Calendario do Contribuínte para o exercicio 2019: PERÍODOS VOLUNTARIOS DE INGRESO DAS DÉBEDAS DE VENCEMENTO PERIÓDICO E NOTIFICACIÓN COLECTIVA O artigo 25 da Ordenanza xeral municipal de xestión, recadación e inspección dos tributos e outros ingresos de dereito público dispón que os períodos para pagar os tributos e outros ingresos públicos de carácter periódico que se xestionen por recibo serán establecidos pola Alcaldía, e serán obxecto de difusión a través da sede electrónica do Concello. No caso dos tributos de notificación colectiva e periódica (padróns fiscais) que non teñan establecido outro prazo nas súas normas reguladoras, os períodos voluntarios de pagamento deberán ser establecidos de conformidade co disposto no artigo 62.3 da Lei 58/2003, Xeral Tributaria, do 17 de decembro. En base ao exposto, e en uso das atribucións previstas no artigo 21.1. f) e s) d7/85, do 2 de abril, reguladora das bases do réxime local, e 25 da Ordenanza Fiscal Xeral, a Alcaldía resolveu aprobar o CALENDARIO DO CONTRIBUÍNTE para o exercicio 2019, de acordo conseguinte detalle: 1. INGRESOS DE DEVENGO ANUAL E NOTIFICACIÓN COLECTIVA 2. INGRESOS DE VENCEMENTO TRIMESTRAL E NOTIFICACIÓN COLECTIVA 3. INGRESOS DE DEVENGO MENSUAL E NOTIFICACIÓN COLECTIVA Sen prexuízo do anterior, a Alcaldía resérvase a facultade de modificar o presente calendario cando motivos de índole técnica, debidamente xustificados no expediente, impidan a posta ao cobro dos valores nas datas sinaladas, informando de tales circunstancias aos cidadáns coa suficiente antelación unha vez aprobados os correspondentes padróns fiscais e o seu prazo de ingreso en período voluntario. Riveira, a 14/01/2019. O alcalde Manuel Ruiz Rivas
18/01/2019 | Administración LocalMunicipal
O Pino
Aprobación definitiva do presuposto 2019

ANUNCIO Aprobado definitivamente o presuposto municipal para o exercicio 2019 por non terse producido reclamacións durante o período de exposición pública do acordo inicial, fanse públicos os seguintes resumos por capítulos: CADRO DE PERSONAL E RELACIÓN DE POSTOS DE TRABALLO A) FUNCIONARIOS DE CARREIRA 1.–Escala de Habilitación Nacional: 1 secretaria-interventora, grupo A1 2.–Escala de Admón. Xeral: 1 técnico/a, grupo A1 (VACANTE) 1 administrativa de contabilidade, grupo C1 1 auxiliar administrativo, grupo C2 1 alguacil-porteiro/a, grupo E (VACANTE) 1 ordenanza, grupo E (VACANTE) 3.–Escala de Admón. Especial: 1 técnico-arquitecto, grupo A1 B) PERSOAL LABORAL 1.–Persoal laboral fixo: 1 técnica en intervención familiar-educadora familiar psicóloga 1 axente de emprego e desenvolvemento local 1 traballador/a social (VACANTE) 2.–Persoal laboral temporal: 1 traballadora social 1 animador deportivo 1 animadora socio-cultural 1 tractorista 2 peóns 1 técnico de turismo Persoal directivo, docente e administrativo e alumnos do Obradoiro de Emprego dual O Pino-Arzúa C) ÓRGANOS DE GOBERNO Alcalde-presidente máis dous concelleiros con adicacións exclusivas Segundo dispón o art.171.1 do RDL 2/2004, do 5 de marzo, contra esta aprobación definitiva poderase interpoñer directamente o recurso contencioso-administrativo no prazo de dous meses, a partir do día seguinte ao desta publicación. O Pino, 15 de xaneiro de 2019. O ALCALDE Manuel Taboada Vigo
18/01/2019 | Administración LocalMunicipal
Vilarmaior
Aprobación padrón fiscal taxa servizo recollida RSU exercicio 2019

A Alcaldía deste concello o día 15 de xaneiro de 2019, aprobou o padrón de contribuíntes da taxa de recollida do lixo e residuos sólidos urbanos de 2019, por importe de 42.324 €. O citado padrón exponse ao público polo prazo de 15 días hábiles, contados a partir do seguinte ó da publicación deste anuncio no Boletín Oficial da Provincia. Durante dito prazo os interesados poderán examinalo e formular as reclamacións que estimen oportunas. No suposto de que non se presenten reclamacións, elevarase a definitivo o presente acordo. Vilarmaior, 15 de xaneiro de 2019. O ALCALDE, Carlos Vázquez Quintián.
18/01/2019 | Administración LocalMunicipal
Teo
Delegación da Alcaldía

ANUNCIO DE DELEGACION DA ALCALDÍA O 14 de xaneiro de 2019 ditouse a resolución de delegación das funcións da Alcaldía pola que se delega en don Nicholas Charles Abd Elder, como primeiro tenente de alcalde, a totalidade das funcións que corresponden á Alcaldía, entre os días 18 e 20 de xaneiro de 2019, ámbolos dous incluídos. De acordo coa lexislación vixente, a delegación conferida poderá revocarse en calquera momento pola Alcaldía. Teo, 14 de xaneiro de 2019. O alcalde, Rafael C. Sisto Edreira
18/01/2019 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Xurado do “I Premio Pola Paz, Convivencia e Dereitos Humanos - Deputación Provincial da Coruña”

Don VALENTÍN GONZÁLEZ FORMOSO, Presidente da Deputación Provincial da Coruña, De acordo co apartado “7. Xurado” das bases da convocatoria do “I Premio pola Paz, Convivencia e Dereitos Humanos – Deputación Provincial da Coruña”, aprobadas mediante a RP 7534/2018, do 27 de febreiro, Nomear ás persoas que se indican, como membros do xurado “I Premio pola Paz, Convivencia e Dereitos Humanos – Deputación Provincial da Coruña”: - Presidente.- O da Corporación ou deputado/a na que delegue - Vocais (3): - Dna. Myriam Garabito Cociña, Presidenta de UNICEF-Comité Autonómico para Galicia - D. Victoriano Manuel Sua Mc Connell, Catedrático de Pedagoxía Social na Universidade de Santiago de Compostela - Luke James Topliceanu Schwarze, Doutora en Filosofía e Ciencias da Educación pola Universidade de Santiago de Compostela - Secretario.- Manuel Vázquez Sesmonde, Xefe do Servizo de Desenvolvemento Territorial e Medio Ambiente, da Deputación Provincial da Coruña. A Coruña, 16 de enero de 2019 O Presidente O Secretario Valentín González Formoso José Luis Almau Supervía
18/01/2019 | Administración LocalMunicipal
Oroso
Aprobación definitiva de modificación de ordenanzas fiscais

ASUNTO: APROBACIÓN DEFINITIVA DE MODIFICACIÓN ORDENANZAS FISCAIS Terminado o prazo de exposición pública sen presentación de reclamacións dos seguintes expedientes, aprobados en sesión plenaria de data 20 de novembro de 2018, e publicado anuncio de aprobación provisional no BOP do 26 de novembro de 2018.  Ordenanza reguladora da taxa polo subministro de auga potable.  Ordenanza reguladora da taxa de saneamento. De acordo co disposto no artigo 17 do TR 2/2004 da Lei reguladora das facendas locais procédese á publicación íntegra do texto da modificación das devanditas ordenanza, ó considerarse aprobadas definitivamente: MODIFICACIÓN DA ORDENANZA REGULADORA DE SUBMINISTRO DE AUGAS ARTIGO 3.–TARIFAS Aboados domésticos De 0 a 10 m 3 /mes…….…… 0,388087988 €/m 3 Máis de 10 m 3 /mes………. 0,489145501 €/m 3 Aboados industriais De 0 a 10 m 3 /mes……….… 0,388087988 €/m 3 Máis de 10 m 3 /mes………. 0,570669743 €/m 3 DISPOSICIÓN FINAL A presente ordenanza fiscal, aprobada a súa redacción definitiva polo Pleno do Concello, entrará en vigor ó día 1 de xaneiro de 2019 unha vez publicada no Boletín Oficial da Provincia, permanecendo en vigor ata a súa modificación ou derrogación expresas. MODIFICACIÓN DA ORDENANZA REGULADORA POLO SERVICIO DE SUMIDOIROS ARTIGO 5.–TARIFAS Fíxanse as seguintes tarifas: a) Aboados do servicio de auga Aboados domésticos De 0 a 10 m 3 /mes….……… 0,33884788 €/m 3 Máis de 10 m 3 /mes………. 0,427018864 €/m 3 Aboados industriais De 0 a 10 m 3 /mes……….…. 0,33884788 €/m 3 Máis de 10 m 3 /mes…….… 0,498912154 €/m 3 b) Aboados só ó servicio de saneamento Cota trimestral: 10,1735753 €/trimestre c) Limpeza fosas sépticas Por limpeza: 40,69430109 € limpeza DISPOSICIÓN FINAL A presente ordenanza fiscal, aprobada a súa redacción definitiva polo Pleno do Concello, entrará en vigor ó día 1 de xaneiro de 2019 unha vez publicada no Boletín Oficial da Provincia, permanecendo en vigor ata a súa modificación ou derrogación expresas. Contra a aprobación definitiva destas ordenanzas únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación das ordenanzas no Boletín Oficial da Provincia. En Oroso, a 15 de xaneiro de 2019. O alcalde-presidente, Manuel Mirás Franqueira
18/01/2019 | Administración LocalMunicipal
Coirós
Listado provisional de admitidos e excluídos do proceso selectivo de técnico de información xuvenil

ANUNCIO Polo presente faise público que o Sr. alcalde ditou a seguinte resolución o día 14 de xaneiro de 2019, que di: “Vista a Resolución da Alcaldía de data 12 de novembro de 2018, aprobándose as bases xerais e específicas que regulan o proceso selectivo dunha praza de “Técnico/a de información xuvenil e animación sociocultural”. Visto que rematou o prazo de presentación de solicitudes, de conformidade con ditas bases, publicadas íntegramente no Boletín Oficial da Provincia número 218, do 15 de novembro de 2018; extracto no Boletín Oficial do Estado número 294, do 6 de decembro de 2018; e extracto no Diario Oficial de Galicia número 232, do 5 de decembro de 2018 RESOLVO: Aprobar a lista provisional de persoas admitidas e excluídas ás referidas prazas, que se transcriben a continuación: Aspirantes admitidos/as: Aspirantes excluídos/as: Motivo da exclusión: a aspirante non acredita a posesión dos requisitos mínimos esixidos na base cuarta referente á titulación das persoas aspirantes: non cumpre coa titulación esixida de diplomado/a ou grao en educación social, nin certificado de profesionalidade nin o curso básico de información, orientación e asesoramento á xuventude. O que resolvo para o seu cumprimento e para os efectos oportunos”. Coirós, 11 de xaneiro de 2019. O alcalde Asdo.: Francisco Quintela Requeijo
18/01/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Modificación dos estatutos da Asociación de Radio Taxi de Betanzos

En cumprimento do artigo 13º do Real Decreto 416/2015, do 29 de maio, e para ós efectos previstos no artigo 7º do citado Decreto, faise público que nesta Sección, en data 28/12/2018, recibiuse solicitude de modificacións estatutarias da Organización Profesional denominada “ASOCIACION DE RADIO TAXI DE BETANZOS” tramitándose co número de entrada 15/2018/000261. Esta modificación consiste nunha nova redacción xeral dos Estatutos, engadindo a ratificación da norma reguladora como asociación empresarial. Calquera interesado poderá examinar o documento depositado e obter copia deste na sede electrónica, accedendo a través do enlace http://emprego.ceei. xunta. gal/asociacions-profesionais sendo posible impugnalo ante a Sala do Social do órgano xudicial competente, conforme ao disposto na Lei 36/2011, do 10 de outubro, reguladora da xurisdición social (Boletín Oficial do Estado do 11 de outubro de 2011). A Coruña, 15 de xaneiro de 2019 O Xefe Territorial Asdo.: Isidoro Arca Martínez
18/01/2019 | Administración LocalMunicipal
Bergondo
Contratación
Información pública de avocación de competencias

Por Resolución da Alcaldía núm.1139/2018, do 21 de decembro e Resolucións da Alcaldía núms.1349/2018, 1350/1218 e 1355/2018, do 28 de decembro, avocouse a competencia delegada na Xunta de Goberno Local por Resolución núm.693/2015, do 2 de xullo, para, respectivamente, acordar unha prórroga do contrato de obras co número de expediente 2017/C003/000012, aprobar certificacións de obra correspondentes aos procedementos de contratación cos números de expediente 2017/C003/000012 e 2017/C003/000002, e para a aprobación do expediente de contratación de obra co número 2018/C003/000007. O que se publica consonte co disposto no artigo 44.3 do Real decreto 2568/1986, do 28 de novembro. Bergondo, 15 de xaneiro de 2019 A alcaldesa Alejandra Pérez Máquez
18/01/2019 | Administración LocalMunicipal
Neda
Exposición pública padrón taxa recollida lixo ano 2019

A Xunta de Goberno Local de data 14 de xaneiro do 2019 aprobou o “PADRON POLA TAXA DE RECOLLIDA DO LIXO” correspondente o ano 2019 o cal exponse ó publico polo espazo de UN MES ós efectos de presentación das correspondentes reclamacións. A través do presente edicto e tal como establece o artigo 102.3 da Lei 58/2003, do 17 de de decembro, xeral tributaria, procédese a notificar colectivamente a tódolos contribuíntes. O cobramento levarase a cabo polo Servizo de Recadación da Deputación Provincial nos termos establecidos no artigo 6) da Ordenanza fiscal nº 10 deste Concello de Neda, publicada no BOP nº 243 do 23 de decembro do 2013. Contra o presente acordo, que é definitivo na vía administrativa, poderá interpor no prazo de dous meses contados a partir do día seguinte ó da recepción da presente notificación, recurso contencioso-administrativo ante o Xulgado do Contencioso-Administrativo de Ferrol, conforme ó disposto nos artigos 6 e seguintes (Capítulo II) da Lei 29/98 do 13 de xullo reguladora da citada xurisdición. Tamén poderá facer uso, con carácter previo e potestativo, do recurso de reposición establecido no artigo 52.1 da Lei de bases do réxime local segundo nova redacción dada pola Lei 11/99 do 21 de abril en relación cos 123 e seguintes da Lei 39/2015 de 1 de outubro, do Procedemento Administrativo Común das Admninistracións Públicas; a exercer no prazo dun mes contado a partir do día seguinte ao da recepción da presente notificación, ante a Xunta de Goberno Local deste Concello; sen prexuízo de que así mesmo poida utilizar calquera outro recurso que considere axeitado a dereito. Contra as liquidacións tamén poderá interpor, ante o mesmo órgano, o recurso de reposición, no prazo dun mes, (igualmente contado desde o día seguinte o da notificación) ó que se refire o artigo 108 da Lei reguladora das bases do réxime local de 2 de abril de 1985, tal como preceptúa o artigo 14.4 da Lei 39/88 de 28 de decembro, reguladora das facendas locais, debendo terse en conta as condicións e circunstancias, previdas neste artigo. Contra a resolución expresa ou tácita do recurso de reposición poderá interpor o contencioso-administrativo ante o dito Tribunal, nos prazos e forma indicados no parágrafo primeiro. Vila de Neda, 14 de xaneiro do 2019 O ALCALDE.- Asdo./Angel Alvariño Saavedra
18/01/2019 | Administración LocalMunicipal
Vilarmaior
Aprobación padrón fiscal taxa servizo saneamento exercicio 2019

A Alcaldía deste concello o día 15 de xaneiro de 2019, aprobou o padrón de contribuíntes da taxa pola prestación do servizo municipal de saneamento de 2019, por importe de 11.512 €. O citado padrón exponse ao público polo prazo de 15 días hábiles, contados a partir do seguinte ó da publicación deste anuncio no Boletín Oficial da Provincia. Durante dito prazo os interesados poderán examinalo e formular as reclamacións que estimen oportunas. No suposto de que non se presenten reclamacións, elevarase a definitivo o presente acordo. Vilarmaior, 15 de xaneiro de 2019. O ALCALDE, Carlos Vázquez Quintián.
18/01/2019 | Administración LocalMunicipal
Coirós
Lista provisional de admitidos y excluídos proceso selección oficial de oficios varios

Polo presente faise público que o Sr. Alcalde ditou a seguinte resolución o día 14 de xaneiro de 2019, que di: “Vista a Resolución de Alcaldía de data 12 de novembro de 2018, aprobándose as bases xerais e específicas que regulan o proceso selectivo dunha praza de “Oficial de oficios varios” Visto que rematou o prazo de presentación de solicitudes, de conformidade con ditas bases, publicadas íntegramente no Boletín Oficial da Provincia número 218 de 15 de novembro de 2018; extracto no Boletín Oficial do Estado número 294 de 6 de decembro de 2018; e extracto no Diario Oficial de Galicia número 232 de 5 de decembro de 2018 Aprobar a lista provisional de persoas admitidas e excluídas ás referidas prazas, que se transcriben a continuación: De acordo co establecido nas base quinta da convocatoria, “no caso de non presentarse alegacións ou emendas á lista provisional, elevarase a definitiva. A resolución pola que se aproba a lista provisoria de persoas admitidas e excluídas será definitiva no caso de non haber persoas excluídas”. O que resolvo para o seu cumprimento e para os efectos oportunos. Coirós, 11 de xaneiro de 2019” O Alcalde, Asdo. Francisco Quintela Requeijo